૨૦૧૩માં ટેનિસમાંથી નિવૃત્તિ થયેલી બાર્ટોલી નાટકીય રીતે ૧૯ કિલો વજન ઓછું કરીને હવે ૪૮ કિલોની થઈ ગઈ છે. તે ગત સપ્તાહે ન્યૂયોર્કમાં એક કાર્યક્રમ દરમિયાન ટેનિસ કોર્ટ પર નજરે પડી તો પ્રશંસકો તેની હાલત જોઈને ચોંકી ઊઠ્યા હતા. ચહેરા પર કરચલીઓ અને હાથ તો એટલા પાતળા થઈ ગયા છે કે નસો સ્પષ્ટ દેખાઈ રહી છે. તે હાડપિંજર જેવી દેખાવા લાગી છે. બાર્ટોલીને જોયા પછી સોશિયલ મીડિયા પર પ્રશંસકોએ તેના સ્વાસ્થ્યને લઈને ચિંતા કરવાનું શરૂ કરી દીધું છે.